Virallinen lehti nro C 115 , 14/04/1997 s. 0077



A4-0039/97 Ehdotus neuvoston asetukseksi Euroopan yhteisöjen virkamiehiin sovellettavien henkilöstösääntöjen liitteessä VII olevassa 13 artiklassa määrättyjen Euroopan unionin jäsenvaltioiden Euroopan alueella virkamatkalla olevien virkamiesten päivärahojen määrien mukauttamisesta ja vuosittaisen mukautusmenettelyn vahvistamisesta (KOM(96)0451 - C4-0542/96 - 96/0232(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan ensimmäinen a viite (uusi) >EP:n äänestyksessä hyväksytty teksti> ottaa huomioon 29 päivänä lokakuuta 1993 talousarviota koskevasta kurinalaisuudesta ja talousarviomenettelyn parantamisesta tehdyn toimielinten välisen sopimuksen mukaisesti hyväksytyt rahoitusnäkymät, (Tarkistus 2) Johdanto-osan 4 a kappale (uusi) >EP:n äänestyksessä hyväksytty teksti> toimielinten välisen yhteistyön puitteissa ja erityisesti hallinnosta johtuvien menojen järkeistämisestä tehtyjen johtopäätösten mukaisesti on asianmukaista vahvistaa yhteiset perusteet työmatkakuluja koskeville säännöksille, (Tarkistus 3) Johdanto-osan 5 a kappale (uusi) >EP:n äänestyksessä hyväksytty teksti> budjettivallan käyttäjälle on tiedotettava vuosittaisista mukautuksista asiakirjoissa, jotka toimitetaan toimielinten laatimien ennakkoarvioiden mukana, (Tarkistus 4) Johdanto-osan 5 b kappale (uusi) >EP:n äänestyksessä hyväksytty teksti> kunkin toimielimen on laatimassaan ennakkoarviossa esitettävä perustelut työmatkakulujen kokonaismäärälle vuosittaisen työohjelman mukaisesti, (Tarkistus 5) Johdanto-osan 5 c kappale (uusi) >EP:n äänestyksessä hyväksytty teksti> kunkin toimielimen on valvottava moitteettoman varainhoidon ja erityisesti taloudellisuuden ja kustannusvaikuttavuuden periaatteiden tarkkaa noudattamista toiminnassaan sen toimivallan puitteissa, joka varainhoitoasetuksessa on annettu kyseiselle toimielimelle talousarvion itsenäistä toteuttamista varten, (Tarkistus 6) 1 ARTIKLAN 4 KOHTA Liite VII, 13 artiklan 9 kohdan uusi alakohta >Alkuperäinen teksti> Komissio mukauttaa vuosittain ennen 31 päivää maaliskuuta 1 ja 2 kohdassa määrätyt määrät Eurostatin edellisen vuoden marraskuussa julkaisemien hotelli-, kahvila- ja ravintola-alan hintaindeksien ja vastaavien vaihtokurssien mukaisesti. Komissio tiedottaa tästä muille toimielimille. Päätös tulee voimaan sen tekemistä seuraavan kuukauden ensimmäisenä päivänä. >EP:n äänestyksessä hyväksytty teksti> Komissio mukauttaa vuosittain ennen 31 päivää maaliskuuta 1 ja 2 kohdassa määrätyt määrät Eurostatin edellisen vuoden marraskuussa julkaisemien hotelli-, kahvila- ja ravintola-alan hintaindeksien ja vastaavien vaihtokurssien mukaisesti.Komissio tiedottaa muille toimielimille uusista parametreistä, joita ne soveltavat laatiessaan ennakkoarvioitaan varainhoitovuodeksi n+1. Budjettivallan käyttäjä päättää talousarviomenettelyn mukaisesti, sovelletaanko uusia määriä. (Tarkistus 7) 1 a ARTIKLA (uusi) >EP:n äänestyksessä hyväksytty teksti> Kukin toimielin liittää vuosittaiseen ennakkoarvioon selvityksen, jossa se perustelee työmatkakuluihin käytettäviä määrärahoja koskevan pyyntönsä vuotuisen työohjelmansa mukaisesti ja kunkin toimintasektorin osalta, ammatillisesta koulutuksesta aiheutuvat kustannukset mukaan lukien. Nämä perustellut selvitykset laaditaan kunkin toimielimen erityispiirteet huomioiden ja niissä annetaan toimenpiteitä, erityisesti virkamatkapäivärahojen tilitystä, koskevat tiedot. Näiden toimenpiteiden tarkoituksena on varmistaa moitteettoman varainhoidon ja erityisesti taloudellisuuden ja kustannusvaikuttavuuden periaatteiden tarkka noudattaminen. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi Euroopan yhteisöjen virkamiehiin sovellettavien henkilöstösääntöjen liitteessä VII olevassa 13 artiklassa määrättyjen Euroopan unionin jäsenvaltioiden Euroopan alueella virkamatkalla olevien virkamiesten päivärahojen määrien mukauttamisesta ja vuosittaisen mukautusmenettelyn vahvistamisesta (KOM(96)0451 - C4-0542/96 - 96/0232(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(96)0451 - 96/0232(CNS) ((EYVL C 349, 20.11.1996, s. 8)), - neuvoston kuultua sitä Euroopan yhteisöjen yhteisen neuvoston ja yhteisen komission perustamisesta tehdyn sopimuksen 24 artiklan mukaisesti (C4- 0542/96), - ottaa huomioon työjärjestyksensä 58 artiklan, - ottaa huomioon budjettivaliokunnan mietinnön (A4-0039/97); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä olennaisia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.